### | | | | --- | --- | | | | | --- | | **Byråd** 24. marts 2020 Sagsnr. 710-2020-4547 Dok.nr. 710-2020-110366 Sagsbehandler DPBIHA | | 47.                 Sundheds- og hospitalsplan for Region Midtjylland 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Sundhedsloven |

###

**SAGENS INDHOLD**

Byrådet skal i denne sag tage stilling til udkast til
høringssvar til høringsudgaven af Region Midtjyllands sundheds- og
hospitalsplan.

Regionsrådet besluttede i forbindelse med budgetaftalen for
2019-22 at udarbejde en ny sundheds- og hospitalsplan for regionen. Planen skal
udstikke retning og spor for udviklingen af det midtjyske sundhedsvæsen og være
retningsgivende for muligheder og håndtering af udfordringer.

Nadia Jørgensen af sundheds- og hospitalsplanen har overskriften
”Et sundhedsvæsen på patientens præmisser”. Planen samler den tidligere
hospitalsplan fra 2008 og den tidligere sundhedsplan fra 2013 i en plan. Planen
tager samtidig udgangspunkt i en række aftaler, fx Sundhedsaftalen.

Nadia Jørgensen af sundheds- og hospitalsplanen består af en
politisk del og et plangrundlag.

Den politiske del har følgende fokusområder:

·
Fremtidens arbejdsplads

·
En sammenhængende akutindsats og hospitalsstruktur

·
[adresse] - regionens faglige fyrtårn

·
Det nære og sammenhængende sundhedsvæsen

·
Fælles beslutningstagning og patientinddragelse

·
Digital sundhed

·
Sundhedsfremme og forebyggelse

·
Håndtering af multisygdomme

·
Personlig medicin

·
Sundhedsinnovation og udvikling

·
Forskning, uddannelse og læring.

Grethe Jensen beskriver sundhedstilstanden i regionen og
giver et samlet overblik over regionens organisering på sundhedsområdet, fx
fordeling af akuthospitaler og lægelige specialer. Desuden beskrives
eksisterende strategier og delplaner på områderne.

Planen forventes vedtaget af Regionsrådet 27. maj 2020.

**VURDERING**

Social og Sundhed har udarbejdet det vedlagte forslag til
høringssvar fra [adresse]. Social og Sundhed vurderer, at udkastet til
sundheds- og hospitalsplanen sætter relevant retning for den fremtidige
varetagelse af de regionale sundhedsopgaver og for samspillet med borgere,
praktiserende læger, kommuner, civilsamfund samt forsknings- og uddannelsesinstitutioner.
Det er positivt, at planen går på tværs af somatik og psykiatri.

I forhold til akutindsats og hospitalsstruktur vurderer
Social og Sundhed, at det er godt, at planen fastholder den eksisterende
struktur med fem akuthospitaler. I akutte situationer bliver borgere kørt til
det nærmeste akuthospital, og det er derfor en fordel med flere akuthospitaler
i nærheden.

Det er ligeledes positivt, at ambulancepersonale vil
understøtte kommunale akutfunktioner ved at stille kompetencer og udstyr til
rådighed, og [adresse] indgår gerne i udviklingsprojekter, der sikrer et
bedre samarbejde.

I forhold til planens formuleringer om ”bevægelse på tværs
af regionen i forbindelse med behandling” er det vurderingen, at der er behov
for at tydeliggøre, hvad det konkret betyder for borgerne i [adresse].

Herudover omhandler høringssvaret følgende konkrete
punkter:

·
Aarhus Universitetshospital fremhæves som krumtap for samarbejde
og videndeling mellem hospitaler, kommuner og almen praksis. Det er vigtigt
også at fortsætte det samarbejde og udviklingsarbejde, der sker mellem
hospitaler, kommuner og praktiserende læger i de lokale klynger.

·
I plangrundlaget mangler oplysninger om de regionale tilbud i
Favrskov Kommunes sundhedscentre. [adresse] indgår gerne i drøftelser om
mulighederne for yderligere at videreudvikle tilbuddene i sundhedscentrene. Det
er dog vigtigt, at der er gennemsigtighed om økonomien, når opgavefordelingen
mellem region og kommuner udvikles.

·
Planen fremhæver, at borgere skal ses som eksperter i eget liv,
og at sundhedsvæsenets tilbud skal tage udgangspunkt i den enkeltes situation
og behov. Social og Sundhed anerkender, at de ressourcer, den enkelte borger
har, er helt afgørende at få bragt i spil i såvel behandlings- som
rehabiliteringsforløb.

·
Hospitalerne har en vigtig rolle i at opspore borgere, der kan
have gavn af et forebyggelsestilbud. Derfor er det positivt, at sundhedsfremme
og forebyggelse er et fokusområde i planen. Det er ligeledes positivt, at der
sættes særligt fokus på, at forløb og behandling skal tilrettelægges, så
behovene hos borgere med multisygdom imødekommes.

**ØKONOMI**

Udviklingen i det regionale sundhedsvæsen påvirker den
kommunale økonomi både direkte og indirekte.

Dels medfinansierer kommunerne det regionale sundhedsvæsen
via den aktivitetsbestemte medfinansiering på sundhedsområdet. I [adresse]
Kommune er der i Budget 2020 afsat 163 mio. kr. til aktivitetsbestemt
medfinansiering. Dels kan omlægninger i det regionale sundhedsvæsen få afledte
konsekvenser for de kommunale sundheds- og omsorgsopgaver.

Planen peger blandt andet på, at mulighederne for
opgaveflytning løbende skal vurderes. Flytning af opgaver til kommunalt regi
vil kunne medføre øgede kommunale udgifter. Derfor indeholder sundhedsaftalen
et princip om, at løsningerne skal være i økonomisk balance både i forhold til
samfundsøkono­mien og i forhold til de økonomiske kon­sekvenser for den enkelte
kommune, det enkelte hospital og den enkelte praksis.

**INDDRAGELSE**

Under arbejdet med planen har der i løbet af 2019 været
afholdt borgermøder og møder med fagfolk. Den administrative
sundhedsstyregruppe med repræsentanter fra kommuner (sundhedsdirektører) og
hospitalsledelser drøftede i januar 2019, hvordan det tværsektorielle
samarbejde bedst inddrages og gav input til planen.

Planen er desuden sendt i høring hos samtlige kommuner i
regionen, det regionale patientinddragelsesudvalg, patientforeninger, [adresse]
Universitet og en række uddannelsesinstitutioner samt faglige organisationer.

**INDSTILLING**

Direktøren for Social og Sundhed indstiller til Byrådet:

1.    At udkast til høringssvar godkendes.

**BESLUTNING**

***Social- og Sundhedsudvalget, 3. marts 2020:***

Fraværende:Ingen

Indstilles godkendt. Der tilføjes følgende formulering i
høringssvaret: "[adresse] ser dog frem til at få udfoldet regionens
rolle i forhold til den foreslåede sundhedsfremmende og forebyggende indsats og
samarbejdet med henholdsvis civilsamfund og kulturtilbud, idet det som
udgangspunkt er en kommunal opgave".

***Økonomiudvalget, 17. marts 2020:***

Fraværende:Ingen

Indstillingen fra [adresse] og Sundhedsudvalget indstilles
godkendt.

**Bilag**

|  |  |
| --- | --- |
| Høringssvar fra [adresse] | 710-2020-48051 |
| Sundheds- og hospitalsplan | 710-2020-36511 |
| Plangrundlag til sundheds-og hospitalsplan | 710-2020-36510 |
| Høringsbrev fra [adresse] 710-2020-36509 |
| Liste over høringsparter | 710-2020-36514 |